Kongo kalba
Kongo kalba (Kikongo) – bantų kalba, vartojama bakongo ir bandundu tautų, gyvenančių Kongo DR, Konge, Angoloje. Tai toninė kalba, suformavusi pagrindą regiono lingua franca – kituba kalbai. Ši kalba taip pat davė pagrindą daugeliui Amerikos kreolų kalbų. Naudoja lotyniškus rašmenis. Pirmasis rašytinis kūrinys kongo kalba parašytas 1557 m. (katekizmas), tačiau iki šių dienų neišliko. 1648 m. kapucinų surašytas kongo žodynas su 10 tūkst. žodžių.